laion/Wikipedia-Exotic huggingface dataset:
Reet Lohuaru

Reet Lohuaru (sünninimi Grete Pauline ; 21. märts (vkj)/3. aprill 1906 Kudina vald, Maarja-Magdaleena kihelkond, Tartumaa – 13. aprill 1974 Tallinn) oli Eesti õpetaja, rahvatantsupedagoog ja noorsooliikumise tegelane. Ta lõpetas 1926. aastal Tartu Linna Tütarlaste Gümnaasiumi ja 1931. aastal Tartu Ülikooli arstiteaduskonna Kehalise Kasvatuse Instituudi. Akadeemiliselt kuulus ta Eesti Naisüliõpilaste Selts Ilmatari. Oli aastatel 1928–1932 Äksi Maanoorte Ühingu eestvedaja. Ta töötas aastatel 1932–1935 õpetajana gümnaasiumides Tartus ning oli naisüliõpilasselts Ilmatari võimlemisjuht ja õpetas rahvatantse. Aastatel 1935–1944 oli ta õpetaja Petseri Ühisgümnaasiumis ning oli aastatel 1933–1940 kodutütarde Petseri ringkonna vanem. Aastatel 1944–1951 oli ta Tallinna 4. Keskkooli kehalise kasvatuse õpetaja ja õppealajuhataja ning oli 27. juunil 1947 Tallinnas toimunud III üldtantsupeo üldjuhtide seas jõu- ja osavusmängude juht. 19. märtsil 1951 arreteeriti ta süüdistatuna 1941. aastal Petseri kommunistide ja hävituspataljonlaste hukkamisele kaasaaitamises Saksa teise okupatsiooni ajal. Talle mõisteti algul 25 aastat vabadusekaotust, hiljem seda aega lühendati. Vabastati 28. oktoobril 1959, töötas hiljem Tartus koduabilise ja lasteaiakasvatajana. Album Academicum Universitatis Tartuensis 1918-1944 Biograafia ESBL-is Eesti kommunismiohvrid 1940–1991 Haud Tallinna Metsakalmistul
Keith Flint

Keith Charles Flint (17. september 1969 Redbridge – 4. märts 2019 Great Dunmow) oli inglise laulja ja tantsija. Ta sai tuntuks ansambli The Prodigy vokalisti ja tantsijana.
Gavin Pretor-Pinney

Gavin Edmund Pretor-Pinney on Briti teaduskirjanik, kes võitis 2011. aastal maineka Londoni Kuningliku Seltsi teadusraamatu auhinna ("The Wavewatcher's Companion" eest). Ta õppis Oxfordi Ülikoolis ja kunstikolledžis Central Saint Martins. 2005. aastal asutas ta Pilvevaatlejate Ühingu, millel 2019. aasta alguseks oli üle 46 tuhande liikme üle maailma. 2009. aastal tegi BBC Pretor-Pinneyst ja tema harrastusest dokumentaalfilmi "Cloudspotting". 2006 – The Cloudspotter's Guide: The Science, History, and Culture of Clouds (320 lk) 2006 – The Cloud Collector's Handbook (144 lk) 2007 – A Pig with Six Legs and Other Clouds (64 lk) 2010 – The Wavewatcher's Companion 2013 – The Ukulele Handbook (kaasautor Tom Hodgkinson; 144 lk) 2007 – Pilvevaatleja käsiraamat. Tõlkinud Jaan Kabin, kaane kujundanud Tõnu Kaalep. Eesti Ekspressi Kirjastus, 320 lk, ISBN 978-9985981665 2012 – Lainevaatleja käsiraamat. Tõlkinud Veli Valentin Rajasaar, kaane kujundanud Andres Laanem ja Henn Käämbre. Äripäev, 310 lk, ISBN 978-9949464722 Cloudspotting. bbc.co.uk Gavin Pretor-Pinney. thriftbooks.com Gavin Pretor-Pinney: Cloudy with a chance of joy. youtube.com, 16. juuli 2013
Saaremaa lipp

Saaremaa lipp on Eestis asuva Saare maakonna lipp. Lipp on registreeritud 26. septembril 1996. Saare maakonna lipp koosneb kahest võrdse laiusega horisontaalsest värvilaiust, millest ülemine laid on valge ja alumine roheline. Valge laiu keskel on maakonna eritunnusena Saaremaa vapp. Lipu laiuse ja pikkuse suhe on 7:11 ning normaalsuurus 105x165 cm. Saaremaa vapp Eesti maakondade lipud ja vapid Riigikantselei lehel
Miguel Díaz-Canel

Miguel Mario Díaz-Canel Bermúdez (20. aprill 1960) on Kuuba poliitik, alates 19. aprillist 2018 Kuuba riigipea, alates 19. aprillist 2021 Kuuba Kommunistliku Partei esimene sekretär. "Cuba leadership: Díaz-Canel named Communist Party chief". BBC News (inglise). BBC. 19. aprill 2021. Vaadatud 19. aprillil 2021. 19.04.2018 16:32, Merili Nael, Tarmo Maiberg, Miguel Diaz-Canel vannutati Kuuba presidendiks, err.ee
Ivi Kesküla

Ivi Kesküla (sündinud 28. aprillil 1963 Kuressaares) on Eesti jurist, kohtunik. Aastatel 1983–1991 töötas ta Tallinna Kalinini Rajooni Rahvakohtus sekretäri, kantseleijuhataja ja kohtuniku kohusetäitjana. Ta lõpetas 1990. aastal kaugõppes Tartu Ülikooli õigusteaduskonna. 20. novembril 1991 valis Eesti Vabariigi Ülemnõukogu Ivi Kesküla kohtunikuks Tallinna Linnakohtusse.. 14. septembril 1993 nimetas president Lennart Meri Riigikohtu üldkogu ettepanekul Ivi Kesküla kohtunikuks Tallinna Linnakohtusse. 21. jaanuaril 1998 nimetas president Lennart Meri Riigikohtu üldkogu ettepanekul Ivi Kesküla kohtunikuks Tallinna Ringkonnakohtusse. Ta töötab siiani Tallinna Ringkonnakohtu kriminaalkolleegiumis ning on alates 2009. aastast kriminaalkolleegiumi juhataja (esimees). 8. veebruaril 2017 sai ta Valgetähe IV klassi teenetemärgi. Kesküla Tiia Kotkas, "Eesti kohtunikud" (1996), lk 84. Kersti Kerstna-Vaks, Toomas Riismaa, Krista Tamm, Tiia Kotkas, "Eesti kohtunikud" (2006), lk 16. Krista Tamm, Tiia Kotkas, "Eesti kohtunikud" (2011), lk 15. Tartu Ülikooli õigusteaduskonna lõpetajad 1990. aastal[alaline kõdulink]. Elektrooniline Riigi Teataja. Eesti Vabariigi Ülemnõukogu 20.11.1991 otsus "Eesti Vabariigi kohtute mõne kohtuniku valimise kohta". Avaldamismärge: RT 1991, 41, 501. Elektrooniline Riigi Teataja. Vabariigi Presidendi 14.09.1993 otsus nr 178 "Kohtunike ametisse nimetamine". Avaldamismärge: RT I 1993, 61, 849. Elektrooniline Riigi Teataja. Vabariigi Presidendi 21.01.1998 otsus nr 273 "Kohtunike nimetamine". Avaldamismärge: RT I 1998, 10, 112. "Eesti kohtute veebileht (kohus.ee). Tallinna Ringkonnakohtu kontaktandmed". Originaali arhiivikoopia seisuga 13. november 2018. Vaadatud 4. märtsil 2019. Riigikohtu veebileht (riigikohus.ee). Pressiteade. "Presidendilt saavad tänavu teenetemärgi kaks kohtunikku", 10. veebruar 2017. Eesti riiklike teenetemärkide kavaleride andmebaas presidendi kantselei kodulehel (president.ee). Elektrooniline Riigi Teataja. Vabariigi Presidendi 08.12.2017 otsus nr 58 "Riiklike autasude andmine". Avaldamismärge: RT III, 10.02.2017, 1.
Kalbaskraal

Kalbaskraal on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Kalbaskraal on asutatud 1898. aastal. Lõuna-Aafrika Vabariigi 2011. aasta rahvaloenduse andmetel oli Kalbaskraali elanikest värvilisi 65,45%, mustanahalisi aafriklasi 23,39%, valgeid 9,54%, India või Aasia päritolu inimesi 0,25% ja teisi 1,41%. Afrikaani keelt pidas emakeeleks 75,61% inimesi, koosa keelt 12,73%, inglise keelt 7,84%, sotho keelt 1,74% ja viipekeelt 1,08%. Kalbaskraal Latitude https://census2011.adrianfrith.com/place/164022
Gaida Kivinurm

Gaida Kivinurm (sündinud 29. augustil 1956) on Eesti jurist, kohtunik. 19. juunist 1996 on Gaida Kivinurm Tallinna Ringkonnakohtu kohtunikuks. Ta töötab Tallinna Ringkonnakohtu tsiviilkolleegiumis. Ta on Eesti Kohtunike Ühingu liige. Kersti Kerstna-Vaks, Toomas Riismaa, Krista Tamm, Tiia Kotkas, "Eesti kohtunikud" (2006), lk 17. Krista Tamm, Tiia Kotkas, "Eesti kohtunikud" (2011), lk 17. Elektrooniline Riigi Teataja. Vabariigi Presidendi 19.06.1996 otsus nr 733 "Kohtunike ametisse nimetamine". Avaldamismärge: RT I 1996, 45, 847. "Eesti kohtute veebileht (kohus.ee). Tallinna Ringkonnakohtu kontaktandmed". Originaali arhiivikoopia seisuga 13. november 2018. Vaadatud 4. märtsil 2019. Eesti Kohtunike Ühingu veebileht (ekou.ee). "Liikmed".
Yuppiejumal

"Yuppiejumal" on Kaur Kenderi 1999. aastal ilmunud romaan. Romaani tõlkis inglise keelde Edith Epler ning see ilmus pealkirja "Petty God" all 2014. aastal. "Kaur Kender jõuab esmakordselt ingliskeelse lugejani", kultuur.err.ee, 28.04.2014. "Ära ole saast, osta Kender!" Eesti Päevaleht, 25. märts 2000
Leso

Leso on ahju või pliidi soemüüri küljele ehitatud pikk kividest pink, mis kütmisel läheb soojaks. Lesol võidakse istuda, lamada või näiteks riideid kuivatada. Lesosid on ehitatud eelkõige Kagu- ja Ida-Eesti taluhoonetesse. Võrumaa lesod on kantud Eesti vaimse kultuuripärandi nimistusse. http://www.eki.ee/dict/evs/index.cgi?Q=leso&F=M&C06=et (vaadatud 02.03.2019) https://web.archive.org/web/20190304131416/https://www.rahvakultuur.ee/vkpnimistu/index.php?page=Public.Knowledge&id=190 (vaadatud 02.03.2019) Lesode kasutamine vana Võrumaa majapidamistes
Livo

Livo võib tähendada järgmist: Livo (ettevõte), Tallinnas Livo (Trento), vald Itaalias ... Livø
Lohn

Lohn võib tähendada järgmist: Lohn (aadlisuguvõsa) Lohn (Schaffhauseni kanton), vald Šveitsis Schaffhauseni kantonis ...
Lola

Lola võib tähendada järgmist: Lola (eesnimi), naisenimi Lola (ettevõte) (ka Lola Cars), Suurbritannia autotootja Lola (laul), Ray Davise laul Lola (film, 1981) ...
Ekstremism

Ekstremism ehk äärmuslus on äärmuse pooldamine või äärmusse kalduv hoiak, ideoloogia, eriti poliitikas, aga ka religioonis, majanduses või mujal. Tänapäeval kasutatakse terminit peamiselt poliitilises või religioosses tähenduses, viidates ideoloogiale, mis ei kuulu ühiskonnas aktsepteeritavate hoiakute hulka. Äärmusluse mõistet võib kasutada ka majanduses. Sõna "ekstremism" kasutatakse tihti halvustavana, väljendamaks tugevat vastumeelsust. Terminit võib kasutada ka tähenduses, mis on rohkem akadeemiline, kirjeldav ega anna hinnangut. Poliitilises tähenduses eristatakse vägivaldset ja mittevägivaldset ekstremismi. Ekstremism tähendab äärmuslik olemist, äärmuslikkuse eelistamist. Kasutatakse tänapäeval peamiselt poliitilises või religioosses kontekstis, viitamaks millelegi (üldiselt) aktsepteeritavatest sotsiaalsetest normidest tugevalt kõrvalekalduvale. Väljendit “ekstremism” kasutatakse selles kontekstis peamiselt pejoratiivina, laitva suhtumise väljendamiseks. Sõna ekstremismi esimesed kasutused pärinevad 19. sajandi lõpust, kui osasid teiste poliitiliste jõududega koostööks mitte valmis olevaid radikaale hakati nimetama ekstremistideks. Ekstremismiga seotud soovimatust kompromissiks peetakse demokraatia probleemiks. Tuntumad ekstremismi liigid on usuline ekstremism ja poliitiliste äärmustega seotud ekstremismid nagu parem- ja vasakäärmuslus. Ekstremismi puhul osutatakse, et see pole iseseisev mõiste, vaid sõltub hindaja positsioonist, seejuures kasutatakse seda enamasti halvustavalt endast vaadetelt erineva grupi iseloomustamiseks. Seevastu radikaal on termin, mida pigem kasutatakse positiivselt, kuid sisuliselt viitab samuti äärmuslikkusele. Mitmed paremäärmusluse uurimisega tegelevad sotsiaalteadlased on väitnud, et ekstremism on sildistav termin, mis ei ütle eriti midagi osutatud grupi vaadete sisu kohta. "Ka parimal juhul ei ütle see midagi olemuslikku inimeste kohta, keda see nimetab; halvimal juhul maalib aga eksliku pildi." Psühholoogias on ekstremismi peetud mitte isiku vaadete sisu või erisust määratlevaks terminiks, vaid pigem vaimse häire väljenduseks, mida saab ravida. Eli Berman on pidanud ekstremismi ratsionaalseks strateegiaks võimu taotlemisel. Ekstremismi mõiste kasutust on kritiseeritud väitega, et see kirjeldab ühiskonnagruppide vaateid riigi või tsentrismi positsioonilt ning devalveerib ning sulandab kokku eri gruppide vaadete sisulisi erinevusi. Ometi eristatakse tugevalt näiteks vasak- ja paremäärmuslust. majanduslik ekstremism usuline ekstremism kristlik ekstremism paremäärmuslus vasakäärmuslus Himmelstein, Jerome L. All But Sleeping with the Enemy: Studying the Radical Right Up Close ASA, San Francisco: 1988 Äärmuslusest Kaitsepolitsei kodulehel Alar Kilp. Äärmusluse ontoloogia ja epistemoloogia (kokkuvõte)
Loud

Loud võib tähendada järgmist: Loud (Rihanna album) Loud (plaadifirma) (ka Loud Records) ...
Mütt

Mütt on endisaegne pika varrega nui, millega vastu veepinda tagudes (mütates) peletati kalasid võrkpüünisesse. Murretes on kasutatud sõnu pull, kopunui, lumminui, pelunui. "Eesti keele seletavas sõnaraamatus" (vaadatud 04.03.2019) Mütt Merevikis (vaadatud 04.03.2019) Pilt Muuseumide Infosüsteemis (MuIS) Mütt Merevikis
Kristlik terrorism

Kristlik terrorism on terrorism, mille väljakuulutatud motiiv on kristluse eesmärkide saavutamine. Kristliku terrorismi mõiste alla ei käi terroriaktid, mille toimepanijatel on kristlik usutunnistus, kuid mille motiivid ei ole seotud kristlusega. Näiteks James Charles Kopp laskis kristlikel motiividel maha aborte teinud arsti Barnett Slepiani. Issanda Vastupanuarmee Ugandas on oma eesmärkide saavutamiseks vägistanud, röövinud ja tööle sundinud lapsi. Valdav osa kristlasi mõistab igasuguse terrorismi hukka, leides, et see on vastuolus kristliku eetikaga. Näiteks liikumist Christian Identity peab enamik kristlasi mittekristlikuks. Liikumine Christian Identity Svobodnikud Ku Klux Klan Westboro Baptistlik Kirik Issanda Vastupanuarmee Tripura Rahvuslik Vabastusrinne Jumala Armee Kristlik ekstremism Usuline ekstremism Antisemitism Christian Patriot Islami terrorism Sionistlik poliitiline vägivald Religioosne terrorism
Nash

Nash võib tähendada järgmist: Nash (ettevõte) (ka Nash Motors), USA autotootja Nash (London), koht Suurbritannias Londonis
Neda

Neda võib tähendada järgmist: Néda jõgi, Kreekas Neda (laulja), Leedu laulja Neda Malūnavičiūtė esinejanimi Neda (eesnimi), naisenimi
Kirsipruun

Kirsipruun (ka kirsspruun) on sügava pruuni ja kirsipunase vahele jääv värvitoon, kirsimarja värvi punakaspruun. 1694. aastal välja antud "Haus-Feld-Artzney-Koch-Kunst und Wunder Buch" kirjeldab pruuni värvuse varjundit nimega Kirschbraun järgmiselt: "see värv on veidi punakas nagu kirsid, kui nad veel täiesti valmis pole, millest see oma nimegi on saanud". Raamatu selles peatükis kirjeldatakse hobuste värvuse variante. Värvisõna vanim kasutus on seotud karvavärvuse kirjeldamisega, eelkõige hobustel. Kirsipruun on virgiinia toominga (Prunus virginiana) noorte okste, samuti murelipuu (Prunus avium) koore värvus. Päevapaabusilma (Inachis io) tiibade ülakülje põhitoon on kirsipruun. Kirsipruun on üliõpilaskorporatsiooni "Indla" üks kolmest sümbolvärvist ja sümboliseerib sõprust. Kirsipruuni värvi on nende tekli põhi. Selle värvusenimetusega on kirjeldatud punase muskaatveini värvust (1666), safloorist saadavat punast värvitooni (1782), värvimulla umbra tooni (1782), rõivakanga värvust moeajakirjas (1787), samuti lõngade, kanga ja puidu tooni ning hobuse karva värvust. Kirsipruun on üks Muhu rahvarõivaseelikute erilisi traditsioonilisi värve nimega küpsekirss. Kirsipruun on üks Vello Laumetsa värvikoja riidevärvitoone, sügav pruunikaspunane villa ja siidi värvimiseks. Murelipuu (Prunus avium) oks Prunus virginiana Päevapaabusilm (Inachis io) Korporatsioon Indla lipp https://sonaveeb.ee/search/unif/dlall/dsall/kirsipruun/1[alaline kõdulink] J. C. Thieme. Vom Unterschied der Farben an den Pferden und zwar erstlich von der braunen Farbe. - Haus-Feld-Artzney-Koch-Kunst und Wunder Buch, in 20 Abt, lk 115. 1694 Nurga puukool, leheküljetõmmis 25.02. 2019 http://www.inmygarden.eu/et/qr/16683 https://citynature.eu/et/putukad/paevapaabusilm-et/ https://www.indla.ee/et/avaleht/sumbolid/ W. J. Jones. Historisches Lexikon deutscher Farbbezeichnungen. Walter de Gruyter, 2013 http://www.cleanart.ee/et/puitprofiilid/706-kirsipruun-kuldjoon-15x14mm.html[alaline kõdulink] "Arhiivikoopia". Originaali arhiivikoopia seisuga 6. märts 2019. Vaadatud 4. märtsil 2019.{{netiviide}}: CS1 hooldus: arhiivikoopia kasutusel pealkirjana (link) Perno Postimees ehk Näddalileht, nr. 10, 8 märts 1885 V. Västrik, M. Marks. Moekad Muhu siilikud. Saara Kirjastus, 2016 Margot Marks. Muhu rahvarõivaseelikute kudumise ajalooline tehnoloogia ja selle kohandamine kaasajal. TÜ VKA lõputöö. Viljandi, 2016 https://epood.saara.ee/pood/kirsipruun
Nepp

See artikkel räägib taksonist. Nõukogude majanduspoliitika kohta vaata artiklit Uus majanduspoliitika. Nepp (Gallinago) on kurvitslaste sugukonda kuuluv linnuperekond. Eestis on kohatud kahte nepi liiki: rohunepp (Gallinago media) tikutaja (Gallinago gallinago)
Tartumaa lipp

Tartumaa lipp on Eestis asuva Tartu maakonna lipp. Lipp on registreeritud 25. septembril 1996. Tartu maakonna lipp koosneb kahest võrdse laiusega horisontaalsest värvilaiustk, millest ülemine on valge ja alumine roheline. Valge laiu keskel on maakonna eritunnusena Tartumaa vapp. Lipu laiuse ja pikkuse suhe on 7:11 ning normaalsuurus 105x165 cm. Tartumaa vapp Tartu maakonna sümboolika Riigikantselei lehel
Mütt (perekonnanimi)

Mütt on eesti perekonnanimi. Perekonnanime Mütt on pandud Oru mõisavallas Kose kihelkonnas Harjumaal, Elme mõisavallas Kaarma kihelkonnas Saaremaal (Müt) ja Vana-Kasaritsa mõisavallas Rõuge kihelkonnas Võrumaal. 2018. aasta 1. jaanuari seisuga on perekonnanimi Mütt Eestis 11 mehel ja 5 naisel.
Kommer

Kommer on eesti perekonnanimi. Perekonnanime Kommer (Komer) on pandud kuues mõisavallas Järva-, Lääne-, Viljandi-, Viru- ja Võrumaal. Nimede eestistamisel määrati Kommeri-nimelistele uueks perekonnanimeks Aim, Kaim, Kaldamäe, Kaldvee, Kaljuvee, Kivestu, Kivirand, Kummik, Kuul, Mere, Pettai ja Põldsoo. 2018. aasta 1. jaanuari seisuga on perekonnanimi Kommer Eestis 49 mehel ja 65 naisel.
Kummik (perekonnanimi)

Kummik on eesti perekonnanimi. Nimede eestistamisel määrati Kummik uueks perekonnanimeks isikuile, kelle perekonnanimi oli Kommer (1938. aastal Aleksandri vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Müügiesindaja

Müügiesindaja (inglise keeles sales agent) on ettevõtte esindaja, kes tutvustab ettevõtte tooteid ja teenuseid potentsiaalsetele klientidele. Ta peab tundma pakutavaid tooteid ja teenuseid ning olema hea suhtleja. Lisaks on müügiesindaja töö, olenevalt piirkonna suurusest, üsnagi liikuv ja vaheldusrikas. Müügiesindaja on väga kasulik just väikestele ettevõtetele, kes alles alustavad oma toodete või teenuste eksportimist, sest see võimaldab neil pääseda rahvusvahelistele turgudele ilma suuri investeeringuid tegemata. Müügiesindajaks on Eestis võimalik õppida kutsekoolides või rakenduskõrgkoolides. Esindaja, kes esindab oma firmat ja selle tooteid; ostja esindaja, keda kasutatakse tavaliselt suurte tehingute tegemisel; mõlema osapoole (nii ostja kui müüja) esindaja, kes jälgib, et mõlemad pooled saaksid ausa tehingu; tehingu esindaja – müügiesindaja ei esinda kumbagi osapoolt, vaid jälgib, et tehing oleks aus ja sujuv; interneti müügiesindaja – suhtleb klientidega internetis ja teeb tehinguid läbi interneti; müügiisik, kes müüb klientidele tooteid, käies ukselt uksele. Kaupade ja toodete tutvustamine klientidele; kaupluste varustamine kaubaartiklitega; uute klientide leidmine; kliendisuhete hoidmine; kaupade väljapaneku korraldamine kauplustes. Eelnev kogemus müügitöö alal; hea keeleoskus; hea suhtlusoskus; oskus otsuseid teha ja töötunde vastavalt klientidele sättida; kasuks tuleb autojuhiluba, kui on vaja klientide juures käia. Müügiesindaja töötasu oleneb tavaliselt sellest, kui palju suudab ta klientidele tooteid müüa. Mõnes ettevõttes on müügiesindajad kindla kuupalgaga tööl. Müügiesindajal on mitmesuguseid võimalusi karjääriredelil kõrgemale jõuda. Esimene edutamise võimalus on see, et töötajale antakse suurem piirkond ning selle tulemusena suureneb tema toodete läbimüük. Müügiesindajal on võimalik saada ka piirkonna müügijuhiks või, olles juba kogenud töötaja sellel alal, hakata ise juhtima müügitööga tegelevat ettevõtet. [1] [2] [3] CV Keskus
Lembitu (perekonnanimi)

Lembitu on eesti perekonnanimi. Nimede eestistamisel määrati Lembitu uueks perekonnanimeks isikuile, kelle perekonnanimi oli Koppelmann (1936. aastal Nõva vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5. Kaarel Koppelmann (eestistas - Lembitu)
Kibuvits (perekonnanimi)

Kibuvits on eesti perekonnanimi. Perekonnanime Kibuvits (Kibbowitz) on pandud neljas mõisavallas Harju- ja Läänemaal. Nimede eestistamisel määrati Kibuvits uueks perekonnanimeks isikuile, kelle perekonnanimi oli Kroosmann, Krosmann, Künstler, Valdek ja Veesmann. 2018. aasta 1. jaanuari seisuga on perekonnanimi Kibuvits Eestis 12 mehel ja 20 naisel.
Konstantin Pätsi mälestusmärk

Konstantin Pätsi mälestusmärk on Tallinnas asuv mälestusmärk Konstantin Pätsile, mis avati 2022. aastal. Ettepaneku püstitada riigi 100. aastapäevaks Tallinna Konstantin Pätsi mälestusmärk esitasid 2016. aasta algul Riigikogu juhatusele Eesti Lipu Selts, Eesti Muinsuskaitse Selts, MTÜ Konstantin Pätsi Muuseum, Jaan Tõnissoni Selts, Kindral Johan Laidoneri Selts, Jaan Poska Fond ja korp! Fraternitas Estica. Mälestusmärk sooviti püstitada Toompeale Kuberneri aeda. 2018. aasta novembris otsustati mälestusmärk püstitada Estonia kontserdisaali ja Pärnu maantee vahelisele alale. Monument plaaniti avada 2020. aastal. Kuid monument paigaldati oktoobris 2022. Et president Konstantin Päts maeti Tallinna Metsakalmistule kodumaa mulda 21. oktoobril 1990, siis avati ka mälestusmärk 21. oktoobril. Pätsi skulptuuri on võrreldud nii olmeekide kivipeadega, kui ka Itaalia fašistliku juhi Benito Mussolini skulptuuridega. "auasi.ee: ausamba lugu". Originaali arhiivikoopia seisuga 6. märts 2019. Vaadatud 4. märtsil 2019. Fred Püss, Konstantin Pätsi mälestusmärk Tallinnas püstitatakse Tammsaare parki, Delfi, 12. november 2018. Konstantin Pätsi monument loodetakse avada 2020. aastal, ERR, 8. juuli 2018. "GALERII ⟩ Konstantin Pätsi monument avatakse reedel" Postimees, 17. oktoober 2022 https://saartehaal.postimees.ee/7634888/erkki-bahovski-miks-me-saime-vana-patsi-kes-kippus-demokraatia-aluspohimotteid-unustama
Paar

Paar on kaks kokkukuuluvat eset või olendit, mis teatud mõttes moodustavad terviku. abielupaar tantsupaar "Paar" (telesaade), Eesti Televisioon telesaade ...
Poda

Poda võib tähendada järgmist: Poda on saksa entomoloogi Nicolaus Poda von Neuhausi kirjeldatud liikidel kasutatav fraas ...
Pusa

Pusa on veeimetajate perekond hülglaste sugukonnast. Perekonda on arvatud kolm liiki. Varem arvati need liigid perekonda Phoca. viigerhüljes (Pusa hispida) baikali viigerhüljes (Pusa sibirica) kaspia viigerhüljes (Pusa caspica)
Ainuvee

Ainuvee on eesti perekonnanimi. Nimede eestistamisel määrati Ainuvee uueks perekonnanimeks isikuile, kelle perekonnanimi oli Nebokat (Passlepa vallas) ja Nebukat (Sinalepa vallas), mõlemad 1938. aastal. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Saviauk

Saviauk on eesti perekonnanimi. Perekonnanime Saviauk (Sawiauk) on pandud Saduküla mõisavallas Kursi kihelkonnas Tartumaal. Nimede eestistamisel määrati sellenimelistele isikuile uueks perekonnanimeks Kolle, Saluste, Savi ja Saviste. 2018. aasta 1. jaanuari seisuga on perekonnanimi Saviauk Eestis 32 mehel ja 37 naisel. Ain Saviauk, lavastaja ja linnapea Ell Saviauk, pedagoog ja pianist Erko Saviauk, jalgpallur Teet Saviauk, muusik ja pillikaupmees
Saviste

Saviste on eesti perekonnanimi. Nimede eestistamisel määrati Saviste uueks perekonnanimeks isikuile, kelle perekonnanimi oli Döring, Saks, Sarvik, Saviauk, Savisik, Savisikk, Savistikk ja Steinpil. 2018. aasta 1. jaanuari seisuga on perekonnanimi Saviste Eestis 14 mehel ja 13 naisel.